cyanic-selkie/wikianc huggingface dataset:
Ile Jokinen (radiotoimittaja)
Jokinen työskenteli Radio Novalla vuodesta 1997 lähtien, kunnes hänet irtisanottiin yt-neuvotteluissa helmikuussa 2016.
Jokinen on yksi toukokuussa 2016 aloittaneen radioaseman Helmiradion juontajista. Aseman omistaa Sanoma-konserni. Elokuun lopulla 2018 Ilta-Sanomat uutisoi hänen eronneen Helmiradion palveluksesta. Huhtikuussa 2020 Keskisuomalainen uutisoi Jokisen olevan yksi uuden Jyväskylässä aloittavan radiokanavan Radio Keskisuomalaisen juontajista.
Folkkarit
Folkkarit on kaustislainen nykykansanmusiikkiyhtye, joka perustettiin 1989. Kokoonpano oli tuolloin Ville Ojanen (viulu, laulu), Sami Luoma (kitara), Timo Myllykangas (basso), Toni Niittykoski (kitara, mandoliini, laulu) ja Mika Virkkala (viulu, mandoliini). Kaustisen Kansanmusiikkijuhlat nimesi Folkkarit vuoden yhtyeeksi 1995.
Aiheesta muualla
http://www.sjoki.uta.fi/~latvis/yhtyeet/folkkarit/index.html
Eero Pilkama
Eero Ilmari Pilkama (s. 3. helmikuuta 1943 Helsinki) on suomalainen yritysjohtaja. Hän toimi MTV Oy:n toimitusjohtajana vuosina 1984–1999. Vuosina 1999–2001 hän oli MTV:n varatoimitusjohtaja ja hallituksen puheenjohtaja sekä MTV:n silloisen omistajan Alma Median broadcasting-liiketoimintaryhmän johtaja. Hän jäi eläkkeelle vuonna 2001.
Pilkama on naimisissa televisio-ohjaaja Inkeri Pilkaman kanssa.
Luna 3
Luna 3
Luna 3. Lunik 3 eli ”AMS” laukaistiin Sputnik 1:n 2-vuotispäivänä.
Luna 3 oli perusmuodoltaan sylinteri, jonka molemmissa päissä oli puolipallot. Sen ulkopinnoilla olivat aurinkopaneelit. Luna 3:ssa oli ensimmäistä kertaa avaruustekniikan historiassa asennonsäätölaite, jota tarvittiin kameroiden suuntaamiseen kohti kuuta. Siinä oli aurinkoantureita, kuuanturi, gyroskooppeja ja logiikkapiirejä. Luotaimen kamera oli Leningradissa kehitetty Jenisei. Kaksi kuvaa valotettiin samaan aikaan 500 mm ja 200 mm objektiivien läpi 35 mm ilmakuvausfilmille. Valokuvauksen jälkeen filmi kulki automaattisesti kehitys- ja kiinnityskemikaalien läpi ja se kuivattiin. Filmi skannattiin katodisädeputki-skannerilla ja valomonistinputken avulla. Laitteessa oli kaksi toimintatilaa jolla se voi skannata filmin 1000 pikselin resoluutiolla 1,25 juovaa sekunnissa tai nopeasti 50 juovaa sekunnissa. Tämän jälkeen kuva siirrettiin Boguslavskin RNII KP -tutkimuskeskuksessa kehittämällä jatkuvan kantoaallon FM-lähettimellä.
Luna 3:n rata oli ellipsi, joka meni Kuun taakse. Ensimmäistä kertaa toisen taivaankappaleen rataa käytettiin tarkoituksella muuttamaan avaruuslaitteen rataa.
Luna 3 asetettiin Kuun lähellä pituusakseli kohti Aurinkoa, ja 7. lokakuuta noin puoli kuudelta aamulla Luna 3 oli Auringon ja Kuun välissä. Silloin otettiin 40 minuutissa ainakin 29 kuvaa. Kuvien siirto Maahan alkoi filmin kehityttyä. Kolmen päivän kuluttua kuvauksesta Luna saapui 480 000 kilometrin päähän Maasta, ja sen oli tarkoitus lähettää lisää kuvia suuremmalla nopeudella luotaimen ollessa ratansa alimmalla kohdalla 47 500 kilometrin päässä Maasta. Kuun ohitus tapahtui 8 000 kilometrin päästä.
Tarkoitus oli kiertää Kuu monta kertaa, mutta luotain mykistyi jossain vaiheessa kuvien lähettämisen jälkeen.
Luna 3:n kuvat olivat nykymittapuun mukaan heikkolaatuisia, mutta niissä näkyi selvästi, että Kuun maahan näkymättömällä puolella oli vain suhteellisen harvoja tummia alueita, ”meriä”. Kuvien huono laatu johtui huonosta radioyhteydestä ja siitä, että Aurinko valaisi Kuuta niin kuin täydessä Kuussa, jolloin varjot olivat heikkoja.
Kuvissa oli 70 % Kuun kääntöpuolta, 30 % Maahan näkyvää puolta. Venäläiset nimesivät monia Kuun alueita, mm. Moskovan meren, tummapohjaisen Tsiolkovskin kraatterin sekä Neuvostovuoret eli Sovjet-harjanteen. Vuonna 1960 Neuvostoliitto yritti laukaista kaksi Luna 3 -tyyppistä alusta, mutta epäonnistui.
Flusytosiini
Flusytosiini eli 5-fluorosytosiini (C4H4N3OF) on pyrimidiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä vaikeiden sieni-infektioiden hoitoon. Flusytosiini kuuluu WHO:n laatimaan tärkeimpien lääkeaineiden luetteloon.
Tohtorinhattu
thumb|250px|[[Oulun yliopiston tekniikan tohtorin hattu säilytysrasioineen.]]
Flusytosiini
Ominaisuudet ja käyttö
Flusytosiini on huoneenlämpötilassa valkoista kiteistä ainetta ja se liukenee veteen. Flusytosiini kulkeutuu sienisolujen sisään sytosiinipermeaasin kuljettamana. Sienten sytosiinideaminaasientsyymi muuntaa flusytosiinin fluorourasiiliksi. Flusytosiini on siis aihiolääke. Fluorourasiili estää sienisolujen RNA:n ja DNA:n biosynteesiä, minkä vuoksi solut eivät kykene jakautumaan ja kuolevat. Yhdiste tehoaa muun muassa Candida-, Cryptococcus- ja Aspergillus-suvun lajeihin. Flusytosiinia käytetään yhdessä Amfoterisiini B:n kanssa vaikeiden hiivasienitulehdusten hoitamiseen. Yhdiste annostellaan kapselina suun kautta tai ruiskeena suoneen.
Tohtorinhattu
Tohtorinhattu on arvonmerkki, jota käyttävät yliopiston promootiossa tohtoriksi promovoidut henkilöt, kunniatohtorit mukaan luettuina. Hattu on malliltaan silinteri eli siinä on kovitettu lieri ja korkea kupu.
Ominaisuudet
Hatun väri on: Tekniikan tohtorin hattu on musta, mutta poikkeaa muista käännetyn lierinsä ansiosta. Muissa tohtorinhatuissa on suora lieri. Tohtorinhattuun kiinnitetään lyyra, joka on erilainen eri tiedekunnista valmistuneilla tohtoreilla. Hatun päällyskangas on silkkiä, kuvussa laskostettu ja muuten sileä. Sisäpuolelta hattu on tavanomaisen silinterin kaltainen.
Normaalijakauma
Normaalijakauma (toisilta nimiltään Gaussin jakauma tai Gaussin kellokäyrä) on jatkuva todennäköisyysjakauma. Nimitys kellokäyrä tulee siitä, että tiheysfunktion kuvaaja muistuttaa kirkonkellon sivukuvaa. Luonnontieteissä normaalijakaumalle on paljon käytännöllisiä tulkintoja.
Flusytosiini
Haittavaikutukset
Tyypillisimpiä flusytosiinin aiheuttamia haittavaikutuksia ovat huonovointisuus, oksentelu, ripuli, maksan entsyymiarvojen kohoaminen ja luuydintoksisuudesta aiheutuva valkosolujen liian vähäinen määrä. Flusytosiini voi voimistaa imidatsoli sienilääkkeiden haittavaikutuksia.
Ulf Gadd
Ulf Gadd (8. kesäkuuta 1943 – 11. kesäkuuta 2008 Bali, Indonesia) oli ruotsalainen balettitanssija ja koreografi. Hän kuului Ruotsin kuninkaalliseen balettiin, ja 1965 hänet nimitettiin solistiksi. Vuonna 1970 hän perusti oman baletin Conny Borgin kanssa. Hänen merkittävimpiä balettejaan on Ihmeellinen mandariini, jonka ovat ottaneet ohjelmistoonsa muun muassa Berliinin oopperabaletti ja American Ballet Theatre. Göteborgin baletin ensitanssijaksi ja balettimestariksi hänet valittiin 1972, sen johtajaksi 1976.
Normaalijakauma
Normaalijakauma on määritelty ja jatkuva kaikilla muuttujan reaaliarvoilla. Jos satunnaismuuttuja X on normaalijakautunut, niin merkitään Parametri on jakauman odotusarvo ja  on jakauman varianssi. Jakauman sijainti riippuu keskiarvoparametrista ja leveys varianssiparametrista. Jakauman tiheysfunktio on Normaalijakauman kertymäfunktio on integraali jota ei voida ratkaista analyyttisesti alkeisfunktioiden avulla. Kertymäfunktion arvoja voidaan kuitenkin laskea numeerisilla menetelmillä.
Tohtorinhattu
Valmistus
Tohtorinhattu valmistetaan käsityönä mittojen mukaan ns. formaattorin avulla. Hattua varten mitataan kallon muoto ja koko, niin että hattu asettuu päähän silinterin tapaan oikealle kohdalle, ei silmille mutta ei myöskään ylös otsalle. Lyyra kiinnitetään hatun kuvun etuosaan keskelle. Tohtorinhatun tyypillinen hinta vuonna 2012 oli noin 500-600 euroa.
Käyttö
Tohtorinhattua käytetään tietyissä akateemisissa juhlatilaisuuksissa, joista tärkeimpiä esimerkkejä ovat: Tohtorinhattua on 1900-luvulla käytetty myös kirkolliskokouksen avajaiskulkueessa, mutta tästä käytännöstä on sittemmin luovuttu.
Tohtorinhattua koskee pitkälti sama pukeutumisetiketti kuin muitakin silinterihattuja. Perinteisesti miehet käyttävät tohtorinhattua vain frakin kanssa, johon kuuluu päiväsaikaan musta ja illalla valkoinen liivi. Naiset käyttävät puolestaan useimmiten mustaa iltapukua.
Tohtorinhattu on henkilökohtainen eikä sitä yleensä lainata muille henkilöille. Yhdessä mahdollisen tohtorin miekan kanssa se muodostaa väitelleen henkilön omat akateemiset tunnusmerkit - tohtorinhattu on omistajalleen tieteellisen vapauden vertauskuva. Hattua säilytetään sille valmistetussa hattukotelossa, jossa sitä pidetään sivuttain, niin että lierille, jonka reunat ovat kotelon pohjaan ja kanteen päin, on oma tukensa kotelon sisällä.
Ulf Gadd
Gadd muutti Balille 1988, opiskeli paikallisen kielen ja ryhtyi hindumunkiksi. Hän palasi Ruotsiin Göteborgin oopperatalon valmistuttua, mutta kolmivuotisen sopimuksen päätyttyä hän palasi jälleen Balille. Senkin jälkeen hän vieraili ajoittain Ruotsissa tekemässä koreografioita.
Yrjö Selin
Armas Yrjö Selin (24. marraskuuta 1894 Vaasa – 19. tammikuuta 1965 Helsinki ) oli suomalainen sellotaiteilija ja Sibelius-Akatemian professori. Yrjö Selin on konsertoinut kotimaassa, Skandinaviassa ja Pariisissa sekä toiminut kamarimuusikkona.
Yrjö Selin valmistui ylioppilaaksi vuonna 1914, minkä jälkeen hän opiskeli sellonsoittoa Helsingin musiikkiopistossa vuosina 1915–1916 (Ossian Fohström) sekä Pariisissa vuosina 1919–1921(Andre Hekking) ja 1925(Pablo Casals). Ensikonsertin Selin esitti vuonna 1919. Selin toimi vuosina 1914–1915 Vaasan orkesterin soolosellistinä, Helsingin Kaupunginorkesterin sellistinä 1915-1916, Turun orkesterin soolosellistinä 1916-1918 sekä opettajana ja konsertoivana sellistinä Norjassa 1922–1934. Sittemmin Selin tuli Helsingin kaupunginorkesterin soolosellistiksi ja Sibelius-Akatemian sellonsoiton opettajaksi 1935. Professoriksi hänet nimitettiin vuonna 1943.
Yrjö Selinin opetti lukuisia sellistejä. Hänen sellonsoiton oppilaitaan 1920- ja 30-lukujen vaihteessa ovat olleet muun muassa Pentti Rautawaara, Artto Granroth, Tauno Korhonen, Ilmari Haapalainen ja Unto Kunnas sekä norjalainen sellotaiteilija Rolf Störseth. Yrjö Selinin muista etevimmistä oppilaista voidaan mainita esim. Harry Sikström, Arno Nieminen, Vili Pullinen, Esko Valsta, Erkki Rautio, Eeva-Liisa Hirvonen, Seppo Laamanen, Varpu Siukonen ja Arto Noras.
Selinin hallussaan hänen eläessään oli kallisarvoinen Nicola Amatin v. 1677 rakentama sello, jonka hän v. 1927 hankki itselleen Saksasta.
Yrjö Selin levytti laaja-alaisesti. Yrjö Selinin esityksiä on taltioitu ainakin n. 30 suomalaista sellosävellystä ja suuri joukko ulkomaalaisia sellokappaleita vinyylilevyille sekä Yleisradion kantanauhoille.
Yrjö Selinin vanhemmat olivat kruununvouti Johan David Selin ja Hanna Cecilia Cannelin. Hänen ensimmäinen puolisonsa oli Henriette Almlie (k. 1955) ja vuodesta 1956 eteenpäin Siiri Pietiläinen. Viulutaiteilija sekä kapellimestari Eero Selin (s. 11.7.1893) oli hänen veljensä. Selinit asuivat mm. Ikaalisissa (vuodesta 1903).
Normaalijakauma
Normaalijakaumaa koskevia lauseita
Jos ja a ja b ovat vakioita, niin.
Jos ovat riippumattomia satunnaismuuttujia ja, niin.
Jos ovat riippumattomia satunnaismuuttujia ja, niin satunnaismuuttujien keskiarvo noudattaa jakaumaa.
Normaalijakauman laskeminen tietokoneella
sage: N(integrate(1/sqrt(2*pi)*exp(-x^2/2),x,-infinity,1)) 0.841344746068543
Vastaavasti numeerisesti voidaan laskea, milloin vaikkapa :
sage: import scipy.stats as st sage: st.norm.ppf(0.95,0,1) 1.6448536269514722
Susanna Laaksonen
Susanna ”Sussu” Laaksonen (s. 2. huhtikuuta 1970 Taivassalo) on suomalainen käsikirjoittaja. Hän on kirjoittanut muun muassa Pelkovaara-televisiosarjan sekä ollut mukana kirjoittamassa televisiosarjoja Käenpesä ja Salatut elämät.
Opiskelu ja ura
Laaksonen opiskeli aluksi englantilaista filologiaa, kirjallisuustiedettä ja filosofiaa Turun yliopistossa, minkä jälkeen hän opiskeli stipendeillä Miamin yliopistossa ja suoritti siellä alemman korkeakoulututkinnon elokuva-, televisio- ja radiotuotannossa. Hän oli sen jälkeen työharjoittelussa New Yorkissa ja tultuaan takaisin Suomeen hän opiskeli Taideteollisen korkeakoulun elokuvataiteen osastolla ja valmistui sieltä taiteen maisteriksi käsikirjoittamisen alalta.
Laaksonen on kirjoittanut Pelkovaara-nimisen televisiosarjan ja ollut mukana kirjoittamassa Käenpesä- ja Salatut elämät -sarjoja. Hän on kirjoittanut myös teatteriin näytelmiä, kuten Tumma nainen joka sai kantaesityksensä helsinkiläissä KokoTeatterissa 2001, ja kääntänyt KokoTeatterissa esitetytyn yhdysvaltalaisen Sam Shepardin kirjoittaman Shokkitiloja-näytelmän suomeksi. Elokuvakäsikirjoituksia hän on tehnyt muun muassa Omar Elvis (1996) -dokumenttielokuvaan ja fiktiiviseen lyhytelokuvaan Vartija (1999). Laaksonen on kirjottanut yhdessä Salatuissa elämissä Laura Kivirantaa näyttelevän Piitu Uskin kanssa keittokirjan Salatut (keittiö)elämät (2001).
Laaksonen on toiminut myös muissa elokuva-alan tehtävissä, esimerkiksi tuotantoassistenttina, kuvaussihteerinä ja järjestäjänä.
Farzad Rouhani
Farzad "Freddy" Rouhani on iranilaissyntyinen yhdysvaltalainen pokeriammattilainen. Hän muutti Yhdysvaltoihin 23-vuotiaana vuonna 1985 tarkoituksenaan opiskella lääketiedettä, mutta päätyikin sen sijaan pokerinpelaajaksi. Hän asuu nykyisin Marylandin Germantownissa.
Rouhani voitti ensimmäisen WSOP-rannekkeensa vuonna 2008, jolloin hän oli ykkönen 2 500 dollarin omaha /seven card stud hi-lo -turnauksessa. Voitostaan hän ansaitsi 232 911 dollaria. Rahallisesti tätäkin isompi sijoitus oli vuoden 2006 WSOP:n 2 000 dollarin no limit hold'emin kakkostila. Justin Scottin voittaman turnauksen kakkospalkinto oli 429 065 dollaria.
Kesäkuussa 2008 Rouhanin pokeriuran turnausansiot ylittivät 1,0 miljoonaa dollaria.
Liisi Kivioja
Liisa (Liisi) Kivioja (o.s. Kari, ent. Paakkari; 10. tammikuuta 1859 Siikajoki – 30. lokakuuta 1925 Helsinki) oli suomalainen kansakoulunopettaja, pankinjohtaja ja Suomalaisen puolueen kansanedustaja ensimmäisissä eduskunnissa.
Kivioja oli siikajokisen räätälin tytär, joka pääsi itseopiskelun avulla Jyväskylän seminaariin ja valmistui sieltä 1881 kansakoulunopettajaksi. Hän toimi kansakoulunopettajana Vähässäkyrössä 1881–1882 ja Oulunsalossa 1882–1888. Mentyään naimisiin pastori Aapeli Kiviojan vuonna 1888 hän muutti miehensä kanssa Yhdysvaltoihin, jossa he asuivat vuosina 1891–1897. Suomeen paluun jälkeen Kivioja hoiti kotitaloutta ja toimi myös vt. kansakoulunopettajana vuosina 1897–1910. Kansanedustajakautensa jälkeen Kivioja oli Kuopion vanhain sokeain työkoulun johtajana 1910–1918 ja Kansallis-Osake-Pankin Kalajoen asioimiston johtajana 1918–1925.
Kivioja oli Suomalaisen puolueen kansanedustajana 1907–1910 Vaasan läänin eteläisestä vaalipiiristä.
Verivirtsaisuus
Verivirtsaisuus eli hematuria tarkoittaa veren esiintymistä virtsassa. Se voi olla oire useista eri munuaistaudeista tai virtsakivistä. Muun muassa munuaissyöpä aiheuttaa jatkuvaa tai ajoittaista verivirtsaisuutta. Miehillä sairaus voi johtua myös eturauhasperäisistä vaivoista. Yleisin ikä saada verivirtsaisuus on 60–70 vuotta.
Aiheuttajat
Virtsatessa veren voi nähdä itse, tai sitä voi olla niin vähän, että tarvitaan mikroskooppia sen näkemiseen. Sairauden aiheuttajasta paljastuu usein taudin vakavuus. Jos tauti on lievä, aiheuttajana on eturauhasen hyvänlaatuinen liikakasvu. Jos sairaus on ohimenevä, aiheuttajana on virtsatieinfektiot, munuais- ja rakkokivet tai virtsarakon tulehdus.
Sairauden ollessa vakava, aiheuttaa sairauden pahanlaatuiset kasvaimet, kuten rakkokasvaimet. Vakavaa verivirtsaisuutta aiheuttavat myös virtsanjohdinkivet, munuaisaltaan laajentuma (hydronefroosi), munuaisten rakkulatauti, munuaiskudossairaudet ja tuberkuloosi.
Tapaturman jälkeen esiintyvä verivirtsaisuus viittaa munuaisten tai muiden virtsateiden vaurioon.
Brenda Ann Spencer
thumb|172x172px|Spencer vuonna 1996 Brenda Ann Spencer (s. 3. huhtikuuta 1962 San Diego, Kalifornia) on yhdysvaltalainen nainen, joka yritti verilöylyä Cleveland Elementary Schoolissa San Diegossa 29. tammikuuta 1979.
Spencer oli saanut joululahjaksi isältään kiväärin, jolla hän haavoitti kahdeksaa lasta ja yhtä poliisia sekä surmasi rehtori Burton Wraggin ja päävartija Mike Sucharin. Hänellä ei ollut antaa teolleen motiivia; hän kommentoi viranomaisille ainoastaan, että "ei pidä maanantaista".
Spencer todettiin syylliseksi kahteen murhaan ja aseelliseen hyökkäykseen ja hänet tuomittiin vankeuteen "25 vuodesta elinkauteen". Hän istuu yhä California Institution for Women'ssa Coronassa. Spencer haki epäonnistuneesti ehdonalaiseen vapauteen 1993, 2001, 2005, 2009 ja 2016. Seuraavan kerran hänellä on mahdollisuus hakea ehdonalaiseen syyskuussa 2022.
Vuonna 2005 Spencer väitti toimineensa alkoholin ja fensyklidiinin vaikutuksen alaisena. Hän syytti myös isäänsä Wallace Spenceria seksuaalisesta hyväksikäytöstä. Isä puhui tammikuun 1979 tapahtumista ensimmäistä kertaa avoimesti Channel 4:n dokumentissa I Don't Like Mondays 23. tammikuuta 2006. The Boomtown Rats levytti tapauksesta vuonna 1979 listaykköshitin "I Don't Like Mondays".
Kuusjärvi
Kuusjärvi voi tarkoittaa ainakin seuraavia:
Järvi
Usean järven nimi Suomessa, esimerkiksi:
Pentti Pesonen
Pentti Pesonen (s. 7. huhtikuuta 1938 Kangaslampi) on suomalainen maastohiihtäjä, joka kilpaili 1960-luvulla.
Pesonen voitti hopeamitalin 4 × 10 kilometrin viestissä hiihdon maailmanmestaruuskilpailuista 1962 Zakopanessa. Hän hiihti viestin kolmannen osuuden.
Kangaslammin Kisailijoita edustanut Pesonen voitti poikien (alle 18-vuotiaat) Suomen mestaruuden vuonna 1956 ja nuorten (19-20-vuotiaat) Suomen mestaruuden vuonna 1958. Ensimmäinet huippuhetkensä aikuisten sarjassa hän koki alkuvuonna 1961, kun hän voitti 30 kilometrin kilpailun Harrachovissa ja 15 kilometrin kilpailun Klingenthalissa sekä sijoittui Falunissa 30 kilometrillä Eero Mäntyrannan jälkeen toiseksi ja Puijon kisojen 15 kilometrillä myös toiseksi. Vuonna 1962 hän voitti Kokkolan kisojen 15 kilometrin hiihdon.
Pasi Riihelä
Pasi Olavi Riihelä (s. 6. huhtikuuta 1975 Nokia ) on suomalainen koripallovalmentaja ja kilpauransa lopettanut koripalloilija. Hän on kolminkertainen SM-sarjan vuoden pelaaja, kaksinkertainen suomenmestari sekä nelinkertainen Suomen cup -voittaja. Pitkän uran Suomen pääsarjassa tehnyt Riihelä pelasi urallaan ammattilaisena myös Saksan, Ruotsin sekä Sveitsin pääsarjoissa. Miesten maaotteluita Riihelälle kertyi vuosien 1996–2004 aikana 66 kappaletta, joissa pisteitä syntyi yhteensä 334.
Riihelä ehti jo kertaalleen lopettaa koripalloilijan uransa kauden 2008–2009 jälkeen. Alkuvuodesta 2010 hän teki kuitenkin paluun liittymällä ottelukohtaisella sopimuksella Kouvojen Korisliiga-joukkueeseen.
Pelaajaura
Riihelä aloitti koripalloilun 8-vuotiaana. Harrastus alkoi hänen kotikaupunkinsa Nokian paikallisessa joukkueessa, Kankaantaan Kisassa. Nokialla Riihelä pelasi aina vuoteen 1996 saakka. Kauden 1994–1995 päätteeksi Kankaantaan Kisa nousi SM-sarjaan ja Riihelä valittiin vuoden I-divisioonapelaajaksi. Sarjanousija sijoittui kaudella 1995–1996 SM-sarjassa neljänneksi. Riihelä teki tulokaskaudellaan koreja runkosarjassa 11,0 pisteen ja pudotuspeleissä peräti 13,3 pisteen keskiarvoilla. Hänet valittiinkin kauden päätteeksi SM-sarjan vuoden tulokkaaksi.
Tulokaskauden jälkeen Riihelä siirtyi Kouvoihin. Kouvoissa hän pelasi kaksi SM-sarjakautta, jotka molemmat päättyivät SM-hopeaan. Kaudella 1996–1997 Riihelä pelasi runkosarjassa 14,3 pisteen ja pudotuspeleissä 17,0 pisteen keskiarvoilla. Riihelä valittiin kauden päätteeksi SM-sarjan vuoden kehittyneimmäksi pelaajaksi. Jälkimmäisen kauden (1997–1998) Kouvoissa Riihelä pelasi runkosarjassa 14,5 pisteen ja pudotuspeleissä 12,1 pisteen keskiarvoilla. Uransa kolmannen SM-sarjakauden jälkeen hänet valittiin SM-sarjan vuoden pelaajaksi.
Oleg Jankovski
thumb|Oleg Jankovski toukokuussa 2007. Oleg Ivanovitš Jankovski (, 23. helmikuuta 1944 – 20. toukokuuta 2009) oli venäläinen näyttelijä. Jankovski oli suosittu teatteri- ja elokuvanäyttelijä. Teatterissa hän esiintyi useiden klassikkonäytelmien keskeisissä rooleissa, muun muassa Dostojevskin Idiootin ruhtinas Myškininä, Tšehovin Lokin Trigorinina ja Shakespearen Hamletin pääroolissa. Elokuvissa Jankovskin tunnetuimpia rooleja olivat Kreutzer-sonaatin Pozdnytsev ja Andrei Gortšakovin osa Andrei Tarkovskin ohjaamassa Nostalgiassa. Jankovski esiintyi myös pienessä roolissa Georgi Pjatakovina vuonna 1976 valmistuneessa suomalais-neuvostoliittolaisessa yhteistyöelokuvassa Luottamus.
Pasi Riihelä
Valmentajaura
Syyskuussa 2015 Riihelän uutisoitiin aloittavan I-divisioona B:ssä pelanneen Namika Lappeenrannan valmentajana.
Muuta
Pasin veli Timo Riihelä (s. 1980 Nokia) oli myös pääsarjatason koripalloilija pelaten BC Nokiassa ja Lappeenrannan NMKY:ssä. Hän on koripallon Suomen mestari kaudelta 2004–05 Lappeenrannan NMKY:n riveistä. Pasi pyöritti Lappeenrannan kauppakeskus Iso-Kristiinassa Arnolds-yritystä parin vuoden ajan.
Imperial Air
pienoiskuva|Imperial Airin [[Tupolev Tu-134.]] Imperial Air oli perulainen halpalentoyhtiö, joka operoi Perussa reitillä Lima–Cusco–Arequipa. Vähentyneiden matkustajamäärien ja onnettomuuksien takia yhtiö lopetti toimintansa vuonna 2002.
Nuclear Fire
Nuclear Fire on Primal Fearin kolmas studioalbumi, joka julkaistiin 15. tammikuuta 2001.
Aldo Moro
Aldo Moro (23. syyskuuta 1916 – 9. toukokuuta 1978) oli italialainen poliitikko ja rikosoikeuden professori. Hän oli Italian pitkäaikaisimpia pääministereitä toisen maailmansodan jälkeen: hän oli viiden hallituksen johdossa kahteen otteeseen (1963–1968 ja 1974–1976), yhteensä yli kuusi vuotta. Moro edusti kristillisdemokraattista puoluetta.
Poliittinen ura
Moro aloitti poliittisen uransa fasismin loppuvuosina Barin yliopistossa, jossa opiskeli lakitiedettä ja erityisesti rikosoikeutta. Vuonna 1938 valmistui hänen diplomityönsä (tesi di laurea) La capacità giuridica penale ja neljä vuotta myöhemmin habilitaatiotutkielma La subiettivazione della norma penale (Bari 1942), joka antoi hänelle oikeuden opettaa yliopistossa. Hänen päätyötään Unità e pluralità di reati (Padua 1947) seurasi nimitys rikosoikeuden professoriksi 1948. Moron muista oikeustieteellisistä julkaisuista voidaan mainita hänen luentonsa, jotka julkaistiin teoksissa Lo Stato (1943) ja Il diritto (1945).
Vuonna 1941 Morosta tuli katolilaisten yliopisto-opiskelijoiden puheenjohtaja. Moro liittyi kristillisdemokraattiseen puolueeseen 1945 ja hänet valittiin yhtenä sen edustajista 1946 perustuslakia säätävään kokoukseen ja 1948 parlamenttiin, jossa hän oli kuolemaansa asti. Hän oli oikeusministerinä 1955–1957, opetusministerinä 1957–1959, ja pääsi ensi kertaa pääministeriksi 1963–1968 sekä uudelleen 1974. Moro oli myös neljä kertaa ulkoministerinä ja kerran sisäministerinä.
1970-luvulla Moro panosti niin sanottuun historialliseen kompromissiin (compromesso storico). Kyse oli Italian kommunistisen puolueen johtajan Enrico Berlinguerin ehdottamasta solidaarisuusliitosta kristillisdemokraattien kanssa talouskriisin ratkaisemiseksi. Tämä panostus jakoi lopulta kristillisdemokraattisen puolueen kahteen osaan: vasemmistolinjaan, jota johti Moro ja oikeistolaiseen linjaan, jonka johdossa oli Giulio Andreotti.
Kaappaus
Italiassa elettiin 1970-luvulla poikkeuksellisen raa'an poliittisen väkivallan aikaa, niin kutsuttuja lyijyvuosia (anni di piombo). Poliittisten vastustajien ampumiset olivat Italian kaupunkien kaduilla enemmän sääntö kuin poikkeus, ja tilanne alkoi lopulta muistuttaa sisällissotaa. Suuri ja vaikutusvaltainen kommunistinen puolue oli toisen maailmansodan jälkeen päätetty pitää hallitusvallan ulkopuolella, mikä – yhdessä kommunistisen puolueen vallankumoushaluttomuuden kanssa – turhautti ja ennen pitkää radikalisoi kommunistien vasemman äärilaidan kannattajia. Italialaiseen tapaan kommunististen ääriryhmittymien vastavoimiksi muodostui uusfasistisia ryhmittymiä, ja nämä ottivat usein verisesti yhteen.
Punaiset prikaatit sieppaa Moron
Vasemmistoradikaali terroristiryhmä, Punaiset prikaatit (Brigate Rosse), jota tuolloin johti Mario Moretti, sieppasi Moron 16. maaliskuuta 1978 tulitaistelun jälkeen. Moro oli kahden auton saattueessa matkalla parlamenttiin, jossa käytiin keskustelua luottamuslauseesta Giulio Andreottin neljännelle hallitukselle. Ensi kertaa myös kommunistien oli määrä tukea hallitusta, mikä oli Moron ja Enrico Berlinguerin käymien neuvottelujen ansiota. Hyökkääjät saartoivat aamuruuhkassa Moron autosaattueen ja tappoivat viisi Moron turvamiestä. Hyökkääjiä oli yhdeksän, ja he olivat varustautuneet neljällä autolla, joista kahta käytettiin estämään Moroa kuljettavien autojen pakeneminen.
Aldo Moron kaappaus ja murha olivat Punaisten prikaatien tunnetuin operaatio, joka muodostui myös käännekohdaksi järjestön historiassa. Kaappaus synnytti heti valtavan poliittisen raivon, kuten kaappaajat olivat toivoneetkin. Vastoin heidän odotuksiaan työläiset sanoutuivat järjestämissään mielenosoituksissa ja lakoissa kuitenkin jyrkästi irti Punaisista prikaateista ja järjestön tavoitteista, ja alkoivat vaatia loppua Italian poliittiselle väkivallalle. Näin Morosta tuli kaappaajille ratkaisun sijasta ongelma. Kansan reaktio vakuutti Italian päättäjät kovien otteiden välttämättömyydestä, eikä hallitus ryhtynyt minkäänlaisiin neuvotteluihin kaappaajien kanssa.
Tapahtumat Moron vankina pitämisen aikana
Moroa pidettiin vankina 55 päivää. Kaappauksen aikana Punaiset prikaatit julkaisivat yhdeksän tiedonantoa, joissa sieppausta taustoitettiin. Tiedonantojen mukaan syyt olivat poliittisia ja tarkoituksena oli vaihtaa Moro vangittuihin äärivasemmistolaisten järjestöjen jäseniin. 25. maaliskuuta annetussa tiedotteessa kerrottiin, että Moro tullaan asettamaan "kansantuomioistuimen" eteen syytettynä "rikoksista Italian kansaa vastaan". 28. maaliskuuta julkisuuteen tuli Moron kirje, jossa hän ehdotti vankien vaihtoa. Italian hallitus kuitenkin kieltäytyi pysyen näin alusta alkaen omaksumallaan jyrkällä linjalla, jonka mukaan kaappaajien kanssa ei neuvotella. Tätä kantaa tukivat julkisesti kaikki puolueet ja ammattijärjestöt.
Kuudennessa tiedonannossa 16. huhtikuuta prikaatit ilmoittivat, että Moro oli tuomittu kuolemaan. Häntä pidettiin vankina Roomassa, tavallisen kerrostalon asuntoon rakennetussa pienessä sellissä, ja häntä kuulusteli kaappauksen aikana Moretti. Neuvottelujen osoittauduttua tuloksettomiksi Moretti myös ampui Moron autossa, jolla oli väittänyt kuljettavansa Moron uuteen säilytyspaikkaan. Moretti ei koskaan oikeudessa myöntänyt ampuneensa Moroa. Tieto perustuu hänen haastattelussa vuonna 1993 tekemäänsä tunnustukseen, jonka mukaan hän ampui Moron kahdella eri äänenvaimentimella varustetulla aseella vähintään kahden muun prikaatilaisen läsnä ollessa, joita hän ei kuitenkaan nimennyt. Moro löydettiin surmattuna 9. toukokuuta 1978. Moron ruumiin löytöpaikka oli Via Michelangelo Caetanin varrelle pysäköity Renault 4-henkilöauto. Paikan ilmoitti puhelimitse eräälle Moron ystävälle Punaisten prikaatien jäsen Valerio Morucci, joka kehotti tätä ilmoittamaan asiasta henkilökohtaisesti Moron perheelle. Moron ruumiin sijoituspaikan on tulkittu olleen viesti, sillä auto oli jätetty suuresta paljastumisen vaarasta huolimatta ennalta tehdyn suunnitelman mukaisesti hyvin lähelle kristillisdemokraattisen ja kommunistisen puolueen päämajoja, jo aikaisemmin toisella autolla varatulle paikalle.
Vankina ollessaan Moro kirjoitti anomuskirjeitä poliitikoille ja vanhalle ystävälleen paaville pyytäen heitä neuvottelemaan sieppaajiensa kanssa. Paavi myös vetosi sieppaajiin, mutta hänen viestinsä sisälsi kehotuksen vapauttaa Moro "ehdoitta", millä oli täysin päinvastainen vaikutus. Hallitus otti välittömästi kovan linjan ja kieltäytyi neuvottelemasta terroristien kanssa. Tähän linjaan liittyivät kaikki muutkin puolueet, paitsi Bettino Craxin johtamat sosialistit (PSI), jotka kävivät jopa salaisia neuvotteluja Punaisten prikaatien kanssa ulkoparlamentaaristen välikäsien kautta. Punaisten prikaatien ehdottomana edellytyksenä Moron vapauttamiselle oli kuitenkin useiden vangittujen terroristien vapauttaminen. Moron vankeudessa kirjoittamat kirjeet (lähettämättömät ja kopiot lähetetyistä) ja muistiinpanot löytyivät kahdessa osassa. Ensimmäinen osa niistä (78 sivua) löytyi yksityisasunnosta Milanossa karabinieerien tekemässä ratsiassa 1. lokakuuta 1978, loput (419 sivua) löysi sattumalta vuonna 1990 muurari Gennaro Bernardo samasta asunnosta, salaseinän taakse kätkettynä.
Kaappauksen seuraukset
Moron kaappausdraaman jälkeen Italian viranomaiset kävivät kovin ottein vasemmistoradikaalien kimppuun. Sivullisten uhrien lukumäärällä mitattuna paljon vaarallisemmat uusfasistit saivat sen sijaan vielä jonkin aikaa olla rauhassa. Lopulta myös äärioikeistolaiset järjestöt joutuivat oikeuden eteen, uusfasistien Bolognan rautatieasemalla elokuussa 1980 tekemän, 85 kuolonuhria vaatineen pommi-iskun jälkeen. Niin kutsuttujen lyijyvuosien lasketaan päättyneen vuonna 1982, mutta vasta vuosi 1989 oli ensimmäinen, jolloin Italiassa ei kuollut ainuttakaan ihmistä poliittisen terrorin uhrina.
Moron sieppauksesta ja sen taustavoimista on lukuisia huhuja. Useista oikeudenkäynneistä ja tutkimuksista huolimatta kaappauksen taustalla on nähty myös Italian vapaamuurariloosi P2, edelleen on väitetty mafian tai CIA:n sekaantuneen asiaan (vrt. Operaatio Gladio) historiallisen kompromissin vastustajina.
Syvälle haudattu
Syvälle haudattu on Jarkko Sipilän Takamäki-dekkari, joka on ilmestynyt vuonna 2017. Kirjan rikostutkinta alkaa Joni Mannerhovin pitkittyneestä katoamistutkinnasta.
Polányi
Polányi tai Polanyi on muun muassa seuraavien henkilöiden sukunimi:
The X Factor
The X Factor on brittiläisen heavy metal -yhtye Iron Maidenin kymmenes studioalbumi, joka julkaistiin lokakuussa 1995. Se on ensimmäinen kahdesta studioalbumista, jossa solistina on Blaze Bayley, joka korvasi soolouralle lähteneen Bruce Dickinsonin.
Taustaa ja nauhoitukset
Iron Maidenin pitkäaikainen laulaja Bruce Dickinson ilmoitti syyskuussa 1993 eroavansa yhtyeestä ja lähtevänsä soolouralle. Tämä masensi erityisesti yhtyeen basisti Steve Harrisia. Uudeksi laulusolistiksi valittiin Wolfsbane-yhtyeessä vaikuttanut Blaze Bayley. Yhtye ilmoitti Bayleyn valinnasta julkisuuteen vähän ennen joulua 1993. Bayleyn mukaan liittyminen Iron Maideniin ”muutti hänen elämänsä kokonaan”.
Iron Maiden aloitti kappaleiden kirjoittamisen albumille The X Factor tammikuussa 1994. Albumia äänitettiin yli vuoden verran basisti Steve Harrisin Barnyard-nimisellä kotistudiolla. Harris kommentoi kappaleiden kirjoittamisesta seuraavaa:
Uusi laulaja toi onnistumispaineita ja yhtye pyrki tekemään albumista mahdollisemman vahvan. Poikkeuksellisesti yhtye ei käyttänyt kaikkea albumia varten äänitettyä materiaalia, vaan neljästätoista kappaleesta kolme (”I Live My Way”, ”Judgement Day” ja ”Justice of the Peace”) jätettiin levyltä pois. Materiaali olisi riittänyt tuplalevyyn ja sen tekeminen kesti kauan.
Albumin tuotti ja miksasi Nigel Green. Myös Steve Harris toimi miksaajana ja tuottajana. Albumin kansikuvan piirsi Hugh Syme. Koskettimia soitti Michael Kenney ja kuvaajana toimi Ronal Whelan ja yhtyeen kuvaajina Ross Halfin & Simon Fowler.
Tyyli
The X Factorilla Iron Maiden otti sanoituksissaan ensimmäisen kerran askeleen hieman aikuismaisempaan suuntaan. Albumin kohdeyleisönä olivatkin aiempaa varttuneemmat kuuntelijat. Steve Harris on kuvaillut levyä omaleimaiseksi.
Harris on kuvaillut The X Factoria jatkoksi albumille Seventh Son of a Seventh Son, sillä molempien musiikissa on progressiivisia elementtejä. Albumista tuli myös Iron Maidenille poikkeuksellisen synkkä. Harrisin isä oli hiljattain kuollut ja lisäksi hän kävi albumin kirjoittamisen aikoihin läpi avioeron. Jälkeenpäin Harris on kuvaillut aikaa elämänsä vaikeimmaksi, ja yksityiselämän kriisi heijastui hänen kirjoittamiinsa kappaleisiin. Harrisin mukaan myös Bayley vaikutti The X Factorin synkempään tyyliin. Mick Wall kirjoittaa Iron Maiden -historiikissaan Run to the Hills:
Kappaleiden taustoja
The X Factorin ensimmäinen kappale on Steve Harrisin tekemä ”Sign of the Cross”, joka on ”yli yksitoista minuuttia kestävä albumin synkkä avausraita”. Harrisin ja Janick Gersin ”Lord of the Flies” perustuu Kärpästen herra -nimiseen romaaniin ja elokuvaan. Blaze Bayleyn ja Gersin säveltämä ”Man on the Edge” puolestaan perustuu Rankkaan päivään ja ”The Edge of Darkness” Ilmestyskirja. Nyt. elokuvaan.
Harrisin säveltämät kappaleet ”Fortunes of War”, ”Sign of the Cross” ja ”Judgement of Heaven” käsittelevät hänen avioliittonsa kariutumista ja yhtyeen edellisen laulajan Bruce Dickinsonin lähtöä, mutta myös vieläkin ”tuskallisempaa ja hämmentävämpää minuuden hajoamista". Myös ”Look for the Truth”, ”The Aftermath”, ”The Edge of Darkness”, ”2 A.M.”, ”Lord of the Flies” ja ”The Unbeliever” käsittelevät samoja asioita.
Rain Dances
Rain Dances on Camel-yhtyeen vuonna 1977 julkaistu albumi. Levy on tyyliltään jazz-vaikutteisempi kuin aiemmat Camelin albumit. Albumilla soittaa Camelin kaksi uutta jäsentä. Toinen on Doug Fergusonin korvannut basisti Richard Sinclair, joka oli soittanut aikaisemmin Caravan-yhtyeessä. Toinen uusi jäsen on puhallinsoittaja Mel Collins, joka puolestaan oli entinen King Crimson -yhtyeen jäsen.
The X Factor
Nimi ja kansikuva
[[Bruce Dickinsonin lähdettyä Iron Maidenista hänen tilalleen tuli Blaze Bayley.|upright|thumb]]
Rain Dances
Albumilta julkaistiin syyskuussa 1977 singlenä kappale ”Highways of the Sun” B-puolenaan ”Tell Me”. Vuonna 2009 albumista julkaistiin remasteroitu CD-versio, joka sisältää seitsemän bonuskappaletta.
The X Factor
Nimi ja kansikuva
Tuottaja Nigel Greenin mukaan The X Factorin nimi tuli mukaan jo äänittämisen alkuvaiheessa:
Rain Dances
Kappaleet
A-puoli B-puoli
The X Factor
Nimi ja kansikuva
Albumin tietokoneella tehdyn kansikuvan piirsi Hughes Simon (lempinimi Hugh Syme), joka on työskennellyt Disneyllä. Hän on piirtänyt myös Rushin, Queensrÿchen ja Megadethin levyjen kansia. Kannessa Eddie esiintyy kytkettynä 25 000 voltin sähkötuoliin.
Julkaisu ja menestys
The X Factor julkaistiin 2. lokakuuta 1995 ja se nousi Suomessa toiselle sijalle, Ruotsissa neljänneksi ja Belgiassa & Britanniassa kahdeksanneksi. Saksassa The X Factornousi sijalle 16. ja Itävallassa sijalle 19. Norjassa albumi joutui tyytymään sijaan 25. ja Sveitsissä 27. Alankomaissa ylsi meni sijalle 29. Yhdysvalloissa albumi pääsi Billboard 200 -listalla vaatimattomalle sijalle 147.
Albumin ensimmäinen single ”Man on the Edge” julkaistiin 25. syyskuuta 1995, ja se nousi Britanniassa sijalle 10 ja Suomessa toiseksi. ”Man on the Edgestä” tehtiin myös musiikkivideo, jonka ohjasi Steve Lazarus Steve Harrisin kanssa. Seuraava single ”Lord of the Flies” julkaistiin 2. helmikuuta 1996 ja sen musiikkivideon ohjasi tuttuun tapaan Steve Lazarus ja Steve Harris.
SoundScanin mukaan The X Factor myi Yhdysvalloissa 112 710 kappaletta.
Arvostelut ja palkinnot
The X Factor vastaanotettiin suurelta osin negatiivisesti. Samaa oli kokenut myös vuoden 1981 albumi Killers. Albumi valittiin kuitenkin Ranskassa ja Saksassa vuoden albumiksi.
Allmusicin Stephen Thomas Erlewine kirjoittaa ”The X Factorin olevan mitäänsanomaton myöhempien aikojen Iron Maiden -albumi”. Vaikka yhtye ei ”kuulostakaan erityisen huonolta”, kärsii kokonaisuus heikoista kappaleista sekä vimman ja mielikuvituksen puutteesta. RevelationZ-verkkosivun Tommy B. Jensen toisaalta kehuu albumia sanoen ”hämmästyttävän musikaalisuuden ja loistavan hengen tekevän siitä täysin ainutlaatuisen ja nerokkaan albumin”.
Korroosion Aki Nuopponen mainitsee, ettei The X Factorin tyyli sovi Iron Maidenille, eikä myöskään ailahteleva Blaze Bayley ole edeltäjänsä veroinen laulaja. Albumin suurin ongelma on kuitenkin epätasainen, ylipitkä ja tasapaksu kappalemateriaali. Toisaalta aiempaa synkempi tyyli on suhteellisen onnistunut.
Araknoidi (astrogeologia)
thumb|Araknoidi-muodostuma Venuksen pinnalla Araknoidi tarkoittaa astrogeologiassa suurta seittimäistä pinnanmuotoa, jonka syntytapaa ei tarkkaan tunneta. Niitä on toistaiseksi löydetty ainoastaan Venuksen pinnalta. Araknoidit muodostuvat samankeskisistä soikeista kehistä, joita ympäröivät mutkikkaat halkeamaverkostot. Nämä muodostelmat saattavat olla läpimitaltaan jopa 200 kilometriä. Tähän mennessä Venuksesta on löydetty yli 30 araknoidia.
Luoma-ahon koulu
Luoma-ahon koulu on Alajärven kaupungissa, Luoma-ahon kylässä, noin 13 kilometriä kaupungin keskustasta sijaitseva peruskoulun ala-aste. Luoma-ahon koulupiiri perustettiin 1923, ja seuraavana vuonna valmistui ensimmäinen koulurakennus, jossa silloinen kansakoulu aloitti toimintansa. Koululle valmistui lisärakennus syksyllä 1962.
Nykyään koulussa on oppilaita noin 30 ja kaksi opettajaa. Koulua uhkasi lakkauttaminen 1. elokuuta 2007 alkaen, mutta Alajärven kaupungin ja Luoma-ahon kyläläisten välillä tehdyn palvelutuottajasopimuksen mukaan koulu jatkaa toimintaansa toistaiseksi.
Alberto Tomba
Alberto Tomba (s. 19. joulukuuta 1966 Bologna, Italia) on italialainen uransa lopettanut alppihiihtäjä ja kolminkertainen olympiavoittaja.
Aarto
Aarto on suomalainen nimi, joka esiintyy sekä sukunimenä että miehen etunimenä. Nimi on Artturi-nimen kansanomainen muunnos. Aarton nimipäivä, 12. lokakuuta, on kuitenkin sama kuin Aarren.
Digi- ja väestötietoviraston tietojen mukaan nimi Aarto on Suomessa annettu 1900-luvun alusta vuoden 2019 loppuun mennessä 594 henkilölle, joista suurin osa on syntynyt vuosien 1920 ja 1960 välisenä aikana. Sukunimenä Aarto oli lokakuussa 2020 kaikkiaan 57 suomalaisella henkilöllä.
1203 Nanna
1203 Nanna on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1931. Pikkuplaneetta sai nimensä taiteilija Anselm Feuerbachin useiden Nanna-nimisten maalausten mukaan. Ennen kuin tämä asteroidi sai nimensä se tunnettiin väliaikaisella tunnuksella 1931 TA. Nannan läpimitta on noin 35 kilometriä ja sen pyörähdysaika on noin 25,80 tuntia.
Émile Jaques-Dalcroze
Émile Jaques-Dalcroze (6. heinäkuuta 1865 Wien – 1. heinäkuuta 1950 Geneve) oli sveitsiläinen musiikkipedagogi, säveltäjä ja rytmiikkaopetuksen uranuurtaja, jonka ajatukset ovat vaikuttaneet varsinkin 1900-luvun musiikin- ja liikunnanopetukseen sekä myös tanssiin ja näyttelijäntaiteeseen. Hän on kehittänyt oman liikuntarytmiikan opetusmetodin, eurytmiikan.
Jaques-Dalcroze opiskeli sävellystä Anton Brucknerin johdolla Wienissä ja Léo Delibesin ja Gabriel Faurén johdolla Pariisissa. Vuonna 1892 hän alkoi opettaa harmoniaa Geneven konservatoriossa, mutta huomasi pian, ettei tuolloinen teoriaan ja instrumentin käsittelyyn perustuva opetustapa ollut kovin tuloksellinen. Dalcroze päätteli, että musiikkia pitäisi opiskella fyysisen suorituksen kautta. Hän oivalsi, että musiikin rytmi vetoaa ihmisen lihaksistoon ja hermostoon ja alkoi sommitella yksinkertaisia kävelyyn perustuvia rytmiharjoituksia. Konservatoriossa uutta metodia vastuttettiin ja Dalcroze joutui eroamaan 1904, mutta perusti heti oman koulun Geneveen.
Vapaa tanssi otti samoihin aikoihin ensiaskeleitaan ja mm. Isadora Duncan esiintyi Euroopassa. Duncanin tanssin arvellaan vaikuttaneen Dalcrozen metodiin, joka alkoi kiinnostaa musiikin- ja liikunnaopettajien lisäksi myös tanssi- ja teatteriväkeä – sekä yleensä kasvattajia. Syntyi kiistoja siitä, onko kyseessä musiikin, tanssin vai voimistelun opetus. Dalcroze itse totesi eurytmiikan eroavan perusteiltaan tanssista siinä, että se ei tulkiste musiikkia, vaan sen rakennetta. Hänen mielestään sen opit sopivat niin tanssijoille, muusikoille kuin näyttelijöillekin.
1907 Dalcroze kiteytti eräässä artikkelissa ajatuksiaan seuraavasti: pienoiskuva|Jacques-Dalcrozen opiskelijat [[Le Grand-Saconnexissa vuonna 1909]] Dalcrozen opetus herätti aikanaan suurta kiinnostusta ja 1900–1912 hän opetti, luennoi ja demonstroi oppiaan eri puolilla Eurooppaa. Dohrnin tehtailija-veljekset rakennuttivat Dresdenin lähelle Hellerauhun hänelle koulun. Mm. Sergei Djagilev ja Vaslav Nijinski vierailivat siellä tutustuttuaan hänen opetukseensa aiemmin jo Pietarissa. Helleraun koulun oppilas Miriam Ramberg (myöhemmin Marie Rambert) tulikin auttamaan Nijinskiä Kevätuhri-baletin harjoittamisessa ja erityisesti Igor Stravinskin musiikin hankalassa rytmissä. Rambertista tuli myöhemmin englantilaisen baletin uranuurtaja. Sveitsiläinen Jeanne de Salzmann, josta tuli myöhemmin G. I. Gurdjieffin opetuksen seuraaja ja jatkaja, opiskeli Helleraussa Dalcrozen johdolla. Adolphe Appia oli Dalcrozen läheinen ystävä ja työtoveri vuodesta 1906 aina kuolemaansa 1928 saakka – ja toimi jopa kymmenisen vuotta Helleraussa opettajana. Myös Vsevolod Meyerholdia kiinnostivat Dalcrozen ideat ja hän onkin todennut, että vasta Dalcrozen rytmiteoriat ja Duncanin tanssi saivat näyttelijät ajattelemaan eleen ja liikkeen merkitystä näyttämöllä. Säveltäjä-musiikkipedagogi Carl Orff on myös selvästi ottanut opetusmetodiinsa (Orff Schulwerk) vaikutteita Dalcrozelta.
Ensimmäisiin suomalaisiin tanssijoihin kuuluva Maggie Gripenberg opiskeli Helleraussa. Tärkeimmät aineet olivat rytmillinen voimistelu, solfége (solfaus, säveltapailu), improvisointi ja ruumiinharjoitukset. Gripenberg itse toteaa saaneensa opinnoistaan työlleen pohjan, jolta itse rakentaa eteenpäin. Helleraussa opiskeli myös lausuntaa ja tanssia yhdistänyt Martta Bröyer.
Dalcrozen ansio lienee ollutkin hänen kykynsä mullistaa ihmisten ajatuksia sitomatta niitä mihinkään pedanttiin järjestelmään. Hänen ajatuksensa vaikuttavatkin edelleen musiikinopetuksessa, musiikkiterapiassa, liikunnanopetuksessa ja yleisesti musiikillisessa ajattelussa, vaikkei häntä niiden ensimmäiseksi kirjaajaksi aina tiedetäkään.
Dominica talviolympialaisissa 2014
Dominica osallistui ensimmäistä kertaa talviolympialaisiin vuoden 2014 Sotšin talviolympialaisissa. Maalla oli kisoissa kaksi edustajaa, jotka molemmat osallistuivat olympialaisten maastohiihtoon. Gary di Silvestri osallistui miesten 15 vapaan hiihtotyylin kilpailuun ja hänen vaimonsa Angelica di Silvestri osallistui naisten 10 km perinteisen kilpailuun. Kumpikaan maan olympiaedustajista ei ollut syntyperäinen dominicalainen; Gary di Silvestri on kotoisin Yhdysvalloista ja Angelica di Silvestri Italiasta. Heille on kuitenkin myönnetty Dominican kansalaisuus.
Kaj Chydenius ja 40 laulujen vuotta
thumb|Kaj Cydeniuksen juhlakonsertin esiintyjät
Kaj Chydenius ja 40 laulujen vuotta on säveltäjä Kaj Chydeniuksen 40-vuotistaiteilijajuhlakonsertista taltioidun tv-ohjelman ensimmäinen osa. Se esitettiin Yle TV2:ssä Tapaninpäivänä 26.12.2004 ja uusittiin pääsiäislauantaina 26.3.2005. Itse konsertti pidettiin Helsingin Kulttuuritalolla 22. ja 23.11.2004. Konsertissa esitettiin 40 Chydeniuksen sävellystä, yksi laulu kultakin hänen säveltäjäuransa vuodelta. Säestyksestä vastasivat Eero Ojasen kvartetti ja pianisti Ilmo Peitso. Kulttuuritalon konsertin tuotti lahtelainen Teatteri Juko. Tv-ohjelman toinen osa on nimeltään Kokonainen maa ja taivas.
Ohjelmassa on mm. Chydeniuksen suuria hittejä kuten: Kalliolle kukkulalle, Sinua, sinua rakastan, Natalia, Tyttö ja tanssiva karhu, Laulu kuolleesta rakastetusta ja Laulu oravasta.
Tv-ohjelman tuotti Sunny Notes Oy ja sen ohjasi Erkki Pohjanheimo. Hän myös haastatteli Chydeniusta. Ohjelma toteutettiin Tuotantotalo Wernen ulkotuotantoautolla ja Transmix Oy:n ääniautolla. Ohjelman kesto on 79’33”.
Paul McGann
Paul McGann (s. 14. marraskuuta 1959 Liverpool, Iso-Britannia) on englantilainen näyttelijä. Hän näytteli Tohtoria vuoden 1996 Doctor Who -televisioelokuvassa 1999 maailman tuho.
Polenta
thumb|right|250px|Maissipolentaa Polenta on ruokalaji, joka valmistetaan puuron tapaan keittämällä. Sen raaka-aineina käytetään usein karkeaksi jauhettua viljaa, kuten maissia tai tattaria, tai vaikkapa perunaa. Rakenteeltaan se voi olla puuromaisen löysää tai veitsellä leikattavaa vanukkaan kaltaista kiinteää massaa. Se voidaan keittää veteen tai maitoon.
Polentaa syödään mm. Pohjois-Italiassa aterian lisukkeena samaan tapaan kuin perunaa, risottoa tai perunamuusia. Polenta on toisinaan myös aterian pääosassa, jolloin sen sekaan voidaan sekoittaa muita ruoka-aineita, kuten juustoa tai makkaraa. Keitetystä polentasta voi muovata palloja tai puikuloita, jotka paistetaan rapeaksi voissa tai oliiviöljyssä.
Polentaa on syöty Italiassa jo Rooman vallan aikana.
Polentajauhoja käytetään paistettavien ruokien leivittämiseen korppujauhojen tapaan.
Eteläitalialaiset käyttävät joskus pohjoisitalialaisista halventavassa mielessä sanaa polentone tai pulentun, joka tarkoittaa polentan syöjää.
Yhdysvaltojen etelävaltioissa vastaavanlainen maissipuuro tunnetaan nimellä grits.
Ed Speleers
Edward John ”Ed” Speleers (s. 7. huhtikuuta 1988 Chichester, West Sussex, Iso-Britannia) on englantilainen näyttelijä.
Speelers esiintyi ensimmäisen kerran valkokankaalla vuonna 2006 ilmestyneen Eragon-fantasiaseikkailun pääosassa. Elokuva perustuu Christopher Paolinin samannimiseen romaaniin. Ennen Eragonia Speelersilla ei ollut kokemusta kuin amatööriteatterinäytelmistä. Hän oli kuitenkin ehtinyt hakea jo muun muassa Peter Pevensien rooliin elokuvaan Narnian tarinat: Velho ja leijona (2005).
Speelers oli kiinnitettynä myös Eragonin jatko-osien filmatisointeihin, mikäli ensimmäinen elokuva olisi menestynyt riittävän hyvin. Jatko-osia ei kuitenkaan tuotettu. Eragonin jälkeen Speleers on esiintynyt muun muassa lyhytikäiseksi jääneessä brittiläisessä saippuasarjassa Echo Beach (2008) sekä elokuvissa A Lonely Place to Die (2011) ja Love Bite (2012). Hän myös näyttelee Jimmy Kentiä Downton Abbeyn kolmannella tuotantokaudella.
Stewart McKinney
pienoiskuva|Stewart McKinney vuonna 1985.Stewart Brett McKinney (30. tammikuuta 1931 – 7. toukokuuta 1987) oli yhdysvaltalainen poliitikko. Hän kuului Yhdysvaltain republikaaniseen puolueeseen ja istui edustajainhuoneessa Connecticutista vuodesta 1971 saakka.
McKinney oli ensimmäinen AIDSiin kuollut Yhdysvaltain kongressin jäsen. Hänen lääkärinsä uskoi HIVin siirtyneen hänen elimistöönsä vuonna 1979 sydänleikkauksen yhteydessä tehdystä verensiirrosta.
Stewart McKinney oli naimisissa Lucie McKinneyn (o.s. Cunningham) kanssa, jonka kanssa hänellä oli viisi lasta. Myös heidän nuorin lapsensa, John McKinney, on poliitikko.
Kobolttipyöröpää
Kobolttipyöröpää (Assessor macneilli) on pyöröpäihin kuuluva kalalaji.
Koko ja ulkonäkö
Kobolttipyöröpää kasvaa noin 7 cm pitkäksi. Se on väriltään koboltinsininen.
Alkuperä
Kobolttipyöröpää elää luonnossa Korallimerellä.
Käyttäytyminen
Kobolttipyöröpää on rauhallinen ja sopii riutta-akvaarioon. Uros valtaa reviirin, ja siksi kaksi urosta ei yleensä sovi samaan akvaarioon. Luonnossa ne elävät jopa sadan yksilön parvissa. Se viihtyy parhaiten altaassa, jossa on piilopaikkoja: luolia ja koloja.
Ravinto
Kobolttipyöröpäät syövät lihapitoista ruokaa, ja tarvitsevat mielellään kaksi ruokintakertaa päivässä.
Espanjan historia
Espanjan historia alkaa ajasta, jolloin nykyihminen astui Pyreneiden niemimaalle pohjoisesta yli 35 000 vuotta sitten. Rooman tasavalta valloitti alueen noin vuonna 200 eaa., jonka jälkeen tulivat visigootit ja vuonna 711 arabit ja pohjoisafrikkalaiset berberit. Muslimien hallussa ollut alue tunnettiin nimellä Al-Andalus. Kristityt valtiot valloittivat koko niemimaan takaisin vuoteen 1492 mennessä. Tänä aikana muodostuivat Kastilian ja Aragonian kuningaskunnat, jotka yhdistyivät Espanjan kuningaskunnaksi.